PREMIS TREBALLS FINAL DE GRAU I TREBALLS FINAL DE MÀSTER DE LA CÀTEDRA AIGÜES D'ALACANT D'INCLUSIÓ SOCIAL DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5345)
  + [Valencià](/va/acuerdo/5345)






Selector de idioma

Leer

* [Español](/es/acuerdo/5345)
* [Valencià](/va/acuerdo/5345)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS TREBALLS FINAL DE GRAU I TREBALLS FINAL DE MÀSTER DE LA CÀTEDRA AIGÜES D'ALACANT D'INCLUSIÓ SOCIAL DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==============================================================================================================================================================================================

Secretaria General

Butlletí Oficial Universitat d'Alacant





PREMIS TREBALLS FINAL DE GRAU I TREBALLS FINAL DE MÀSTER DE LA CÀTEDRA AIGÜES D'ALACANT D'INCLUSIÓ SOCIAL DE LA UNIVERSITAT D'ALACANT

Data d'aprovació
:   09/07/2019

Data de publicació
:   09/07/2019

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5345.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5345)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5345)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS TREBALLS FINAL DE GRAU I TREBALLS FINAL DE MÀSTER DE LA CÀTEDRA AIGÜES D'ALACANT D'INCLUSIÓ SOCIAL DE LA UNIVERSITAT D'ALACANT&url=https://www.boua.ua.es/va/acuerdo/5345)

**Títol:** PREMIS TREBALLS FINAL DE GRAU I TREBALLS FINAL DE MÀSTER DE LA CÀTEDRA AIGÜES D'ALACANT D'INCLUSIÓ SOCIAL DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** dimarts, 9 de juliol de 2019

PREMIS TREBALLS FINAL DE GRAU I TREBALLS FINAL DE MÀSTER DE LA CÀTEDRA AIGÜES D’ALACANT D’INCLUSIÓ SOCIAL DE LA UNIVERSITAT D’ALACANT

BASES

Aquesta convocatòria s’estructura en els apartats següents:

1. Definició i objectius

La Universitat d’Alacant és una institució pública d’Educació Superior compromesa amb l’avanç cap a una societat plenament inclusiva i lliure de discriminació. Una part essencial del compromís d’aquesta consisteix a establir i impulsar actuacions que fomenten la investigació sobre els contextos d’exclusió de les comunitats per a influir en polítiques més equitatives, i també promoure i potenciar l’accés a la Universitat de les persones que es troben amb més barreres, i garantir així el principi d’igualtat en l’accés a l’educació..

L’any 2006, l’Assemblea de les Nacions Unides va aprovar la convenció sobre els drets de les persones amb discapacitat, ratificada per Espanya posteriorment i en vigor des del 3 de maig del 2008. La convenció de l’ONU és una aposta per una societat inclusiva, en la qual la diversitat ocupa un lloc central, com a conseqüència del nou enfocament de drets, irremeiablement unit a la inclusió. S’hi reafirma que totes les persones amb els diferents tipus de discapacitat han de poder gaudir de tots els drets humans i llibertats fonamentals i s’indiquen les esferes en què és necessari introduir ajustos i proporcionar suports perquè puguen exercir de forma efectiva els seus drets i els àmbits en els quals s’han vulnerat aquests drets i ha de reforçar-se’n la protecció.

La Càtedra Aigües d’Alacant d’Inclusió Social de la Universitat d’Alacant va nàixer mitjançant un Acord de Col·laboració entre la Universitat d’Alacant, a través de la Secretaria General i el Vicerectorat de Responsabilitat Social, Inclusió i Igualtat, i l’empresa Aigües d’Alacant, organisme finançador d’aquesta. Entre els seus objectius destaca impulsar la docència i la investigació sobre la plena inclusió i participació en la comunitat de les persones amb discapacitat.

La promoció i el suport d’estudis i treballs d’investigació fets en el context universitari sobre la inclusió social de les persones amb discapacitat és una estratègia idònia per a visibilitzar la realitat de les persones amb discapacitat, i identificar aquells reptes socials i educatius que són imprescindibles d’aconseguir per a eliminar les barreres que hi ha.

Amb aquesta finalitat, la Càtedra Aigües d’Alacant d’Inclusió Social de la Universitat d’Alacant publica aquesta convocatòria de premis que té com a finalitat impulsar i premiar la realització de treballs final de grau (TFG) i treballs final de màster (TFM) d’elevada qualitat acadèmica que tracten estudis relacionats amb la inclusió social de les persones amb discapacitat, l’atenció, la promoció i la protecció dels drets i llibertats fonamentals, el benestar i la qualitat de vida de les persones amb discapacitat, i possibilitar la seua autonomia, habilitació, o si escau, rehabilitació, com també la seua participació i inclusió plenes i efectives en la societat, amb la finalitat d’assegurar el dret a la igualtat i dignitat reconegut per la Constitució espanyola i altres drets protegits per la Convenció sobre els drets de les persones amb discapacitat.

2. Participació

2.1. Podrà optar als Premis qualsevol estudiant que haja desenvolupat i defensat el seu projecte en la Universitat d'Alacant durant el curs 2018/2019 i que estiguen relacionats amb l'àmbit d'estudi de les persones amb discapacitat i les estratègies per a la seua inclusió social.

2.2. Els TFG i els TFM hauran d’haver aconseguit, en la seua defensa, una nota mínima de 9 (nou).

2.3. Els TFG i els TFM s’hauran de lliurar impresos i enquadernats en espiral, sense identificació d’autoria.

2.4. Els qui desitgen participar en la convocatòria hauran de presentar la següent documentació en l'Oficina Central del Registre General de la Universitat d'Alacant (Edifici de Gerència i Serveis Generals del Campus de Sant Vicent):

- Sol·licitud de participació en la convocatòria, dirigida a la Secretària General , segons model d'instància normalitzada ([https://sar.ua.es/va/registro/impresos/models-d-impresos.html)](https://sar.ua.es/va/registro/impresos/models-d-impresos.html).

- Com a documents annexos a la sol·licitud es presentaran dos sobres tancats:

1. Sobre A: en l'exterior del sobre s'inclourà com a única referència el títol del treball. En el seu interior s'inclourà el TFG o el TFM, imprès i enquadernat en espiral, sense cap identificació de l'autoria.

2. Sobre B: en l'exterior del sobre s'inclourà com a única referència el títol del treball, i en el seu interior s'inclourà la següent informació:

a) Dades personals, domicili, telèfon i adreça de correu electrònic vàlids a l'efecte de rebre les notificacions oportunes.

b) Certificació acadèmica justificativa de la defensa del treball.

Una vegada registrada la sol·licitud, el Registre General enviarà els sobres a la Secretaria General .

Es podran utilitzar les vies establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (que es manté en vigor en aplicació de l'últim paràgraf del punt 2 de la disposició derogatòria única de la Llei 39/2015, de l'1 d'octubre), preferentment a través de les Oficines de Correus, en aquest cas la sol·licitud que es presente haurà d'anar en sobre obert perquè el personal de Correus puga estampar en ella el segell amb la data de presentació abans de la seua certificació.  
 En cap cas s'admetrà la presentació de sol·licituds a través del Registre Electrònic de la Universitat d'Alacant.

2.5 Les autores i els autors dels treballs seleccionats autoritzen a la Càtedra d’Inclusió l’ús i la reproducció d’aquests.

3. Tribunal i avaluació.

3.1 Es formarà un tribunal per a avaluar les candidatures als premis.

3.2 El tribunal estarà format per les persones següents:

- El rector (o persona en qui delegue), que farà les funcions de president.

- La vicerectora de Responsabilitat Social, Inclusió i Igualtat.

- La directora de la Càtedra d’Inclusió, que farà les funcions de secretària.

- Dos docents de la UA de prestigi reconegut en la temàtica per a la qual es convoquen els premis, que actuaran com a vocals.

3.3. Els premis es resoldran per part del jurat a partir de l’anàlisi i la discussió de la documentació rebuda per a cadascuna de les candidatures. Seran considerats aspectes com la incidència dels treballs en l’anàlisi de la situació de les persones amb discapacitat, així com la incidència en la millora des de qualsevol àmbit, tant normatiu, com de programes, i recursos que n’impulsen la inclusió i la millora de la qualitat de vida.

4. Premis

Premi a un treball final de grau i accèssit, dotats de 400 i 300 euros respectivament, i premi a un treball final de màster i accèssit dotats de 450 i 350 euros. Els premis estaran subjectes a la retenció de l’IRPF que marca la legislació vigent.

Els premis podran ser declarats deserts si, segons l’opinió del jurat, cap de les obres presentades reuneix els requisits suficients per a merèixer-ne la concessió.

El lliurament del premi es podrà fer en un acte públic a la Universitat d’Alacant que serà anunciat amb prou antelació.

Els treballs premiats es donaran a conèixer a través de la web de la Càtedra i podran ser publicats per altres mitjans que es consideren adequats, bé en suport paper o electrònic, en el termini d’un any des de la concessió del premi. Passat aquest termini, l’autora o l’autor podrà disposar del treball per a la seua publicació.

5. Marc legal i pressupost.

La dotació econòmica per a aquesta convocatòria (un total de 1.500 euros) es troba consignada en l’orgànica 78288F4554 del Departament de Comunicació i Psicologia Social.

L’execució d’aquesta dotació està supeditada a la disponibilitat de liquiditat de la Universitat d’Alacant.

6. Dates.

6.1. El període de presentació de sol·licituds comença l’endemà de la publicació de la resolució en el BOUA i finalitza el 18 d’octubre del 2019 (23:59).

6.2. Resolució: 6 de novembre de 2019.

La participació en els premis implica l’acceptació d’aquestes normes.

7. Protecció de dades

Les dades de caràcter personal que consten en la sol·licitud seran tractats per la Universitat d ́Alacant, en el seu caràcter de "responsable" i incorporats en l ́activitat de tractament "Subvencions, beques, Ajudes i premis". La finalitat d ́aquest tractament de dades personals serà̀ la gestió́ i resolució́ de la convocatòria. Finalitat basada en l ́interès públic de la convocatòria i en la sol·licitud de participació́ en ella.

En el marc dels tractaments esmentats, les seues dades no se cediran a tercers excepte obligació́ legal.

Pot exercitar els seus drets d ́accés, rectificació, supressió i portabilitat de les seues dades, de limitació i oposició al seu tractament, així́ com a no ser objecte de decisions basades únicament en el tractament automatitzat de les seues dades, quan procedisquen, davant la Gerència de la Universitat en el Registre General de la Universitat d ́Alacant, o bé a través de la seua Seu Electrònica <https://seuelectronica.ua.es/va/index.html>

8. Recursos

Contra aquesta convocatòria i els actes administratius que es deriven d ́ella, podrà interposar-se recurs d ́alçada previst en els articles 121 i 122 de la Llei 39/2015, d ́1 d ́octubre, del Procediment Administratiu Comú de les Administracions Públiques, en el termini d ́un mes comptat des de l ́endemà de les seues publicacions o notificacions. El recurs podrà interposar-se davant l ́òrgan que va dictar l ́acte que s ́impugna o davant el rector com a òrgan competent.

9. Observacions finals.

Qualsevol circumstància no prevista en les bases següents serà resolta pel jurat.

Alacant, 9 de juliol del 2019

La secretària general

Esther Algarra Prats





[Carretera Sant Vicent del Raspeig s/n  
03425 Sant Vicent del Raspeig - Alacant  
 Tel. 66 448 9138 - Fax 26 623 5853](https://www.google.es/maps/@52.379226,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12731&trk=tyah&trkInfo=tarId%5Z5587471752783%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)